open-index/open-wikipedia-markdown huggingface dataset:
הכי קרוב אלייך

"**הכי קרוב אלייך**" הוא סינגל שהוקלט על ידי המוזיקאי הישראלי עילי בוטנר בשיתוף הזמר הישראלי אביב אלוש. השיר יצא לאור ב-30 במאי 2018, כסינגל הראשון מתוך האלבום "הכי קרוב אלייך - יומן שירים 2018-2020", על ידי חברת התקליטים NMC.

## רקע וכתיבה
השיר נכתב על ידי עילי בוטנר ואביב אלוש, הולחן על ידי בוטנר והופק על ידי אריאל קשת, השיר הוא בסגנון הפאנק רוק (Punk rock).

## וידאו קליפ
הווידאו קליפ המלא שיצא עבור השיר, בוים על ידי ניב עשת כהן ואקו והועלה לערוץ היוטיוב של עילי בוטנר ב-30 במאי 2018. בקליפ ניתן לראות את בוטנר ואלוש נוסעים במכונית במדבר, במהלכו של הקליפ משתתפים אנשים מפורסמים נוספים, בין היתר הזמרת מירי אלוני והקריין דן כנר.

## ביקורת

בלוגר ומבקר המוזיקה יוסי חרסונסקי סקר את השיר בחיוב תוך העניק לו ארבעה כוכבי זהב מתוך חמישה.

## הצלחה
השיר הגיע בשיאו למקום ה-3 במצעד השבועי של מדיה פורסט. במצעד הרשמי של גלגלצ זכה להצלחה אף רבה יותר תוך שהגיע למקום הראשון. במצעד השנתי של גלגלצ, דורג השיר במקום ה-7. במצעד השנתי של כאן גימל, דורג השיר במקום ה-9.

נכון לאפריל 2025, מונה הצפיות של הקליפ באתר יוטיוב עומד על כ-19 מיליון. כמו כן, מונה ההשמעות של השיר ברשת הזרמת המדיה ספוטיפיי עומד על כ-9 מיליון.

בפברואר 2022 חזר השיר לקבל פופולריות ברשת החברתית "טיקטוק".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי עילי בוטנר
קטגוריה:שירים בעברית
קטגוריה:שירים שנכתבו על ידי עילי בוטנר
קטגוריה:שירים שהולחנו על ידי עילי בוטנר
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
בקסון ד'אומרשוויל

**אלכסנדר פרנסואה פרדריק בקסון ד'אומרשוויל** (בצרפתית: **Alexandre François Frédéric Bexon d'Ormescheville**; 10 בינואר 1836 – 11 בספטמבר 1911) היה קצין בצבא צרפת, אשר התפרסם בשל חלקו בפרשת דרייפוס.

## ביוגרפיה
ד'אומרשוויל נולד במץ ב-10 בינואר 1836. ב-1836 הוא התגייס כחייל פשוט לצבא צרפת והוצב ברגימנט הזואבים ה-1. הוא השתתף בכיבוש אלג'יריה וב, וב-1870 חזר לצרפת והשתתף במלחמת צרפת–פרוסיה. באותה שנה הוא הועלה לדרגת קפטן. ב-1888 הוענק לו אות קצין בלגיון הכבוד והוא מונה למפקד הרגימנט ה-124. בהמשך הוא הועלה לדרגת קומנדנט והוצב בנאנט ואז בפריז.

ד'אומרשוויל התפרסם בעיקר בשל חלקו המכריע בפרשת דרייפוס. ב-3 בנובמבר 1894 הסמיך אותו המושל הצבאי של פריז פליקס גוסטב סוסייה לערוך חקירה כנגד הקצין היהודי אלפרד דרייפוס אשר נחשד בריגול. חקירתו של ד'אומרשוויל הייתה רשלנית ומוטית, ונעשתה מתוך אמונה ראשונית שדרייפוס אכן אשם. הוא התעלם מכל החוקרים אשר טענו כי אין דמיון בין כתב היד בבורדרו (המסמך המפליל בפרשה) לכתב ידו של דרייפוס, ובחר לקבל רק את הדעות הנגדיות. לעיתים קרובות הוא חזר בתחקירים שלו מילה במילה על תחקיריו החובבניים של ארמאן די פאטי דה קלאם אשר נודע כראש קטגוריו של דרייפוס. חלק נכבד מהתחקירים יוחדו לנשים אשר דרייפוס היה עמן בקשר. ד'אומרשוויל היה מודע לכך שהראיות נגד דרייפוס מעטות מאוד, והוא לא היסס לנצל אפילו עובדה זו כדי לטעון שדרייפוס אכן אשם. כך לדוגמה, הוא טען שהעובדה שבביתו של דרייפוס נמצאו מעט מאוד מכתבים, מעידה על כך שדרייפוס השמיד את כל המכתבים החשודים. ד'אומרשוויל התייעץ עם פאטי בכל שלב משלבי החקירה, עד כדי כך שהדבר נמאס אפילו על אנשי צוותו. ב-3 בדצמבר הגיש ד'אומרשוויל את הדו"ח שלו לסוסייה, והמלץ בו על פתיחת משפט צבאי כנגד דרייפוס. סוסייה לא התרשם ממסקנותיו של ד'אומרשוויל, אולם למרות זאת החליט להורות על פתיחת המשפט.

ב-1902 פרש ד'אומרשוויל מהצבא. הוא נפטר בלה מאן 11 בספטמבר 1911.

## לקריאה נוספת
* .
* .

## הערות שוליים

קטגוריה:אנשי צבא צרפתים
קטגוריה:פרשת דרייפוס: אישים
קטגוריה:קצינים בלגיון הכבוד
קטגוריה:צרפתים במלחמת צרפת–פרוסיה
קטגוריה:צרפתים שנולדו ב-1836
קטגוריה:צרפתים שנפטרו ב-1911
מכון המחקר המדעי הפטרבורגי לסרום וחיסונים

**מכון המחקר המדעי הפטרבורגי לסרום וחיסונים** (ברוסית: **Санкт-Петербургского Научно-Исследовательского Института вакцин и сывороток**; בראשי תיבות: **СПбНИИВС ФМБА России**) הוא אחד ממכוני המחקר המדעי הגדולים במדינה המפתח חיסונים מאז 1886. במתכונתו המודרנית המכון פועל כגוף מחקר מדעי ממשלתי מאז 1938.

במהלך התפרצות נגיף הקורונה ברוסיה היה אחד ממכוני המחקר שעמל על פיתוח חיסון לנגיף.

## ראו גם
* השירות הפדרלי לפיקוח בתחום הגנת זכויות הצרכן
* המרכז המדעי הממלכתי לווירולוגיה וביוטכנולוגיה

## קישורים חיצוניים
* 
* 
* 

קטגוריה:מכוני מחקר רוסיים
קטגוריה:סנקט פטרבורג
פרדיננד פורצינטי

**פרדיננד פורצינטי** (; 6 בפברואר 1839 – 5 במאי 1909) היה קצין צרפתי, אשר התפרסם בשל חלקו בפרשת דרייפוס.

## ביוגרפיה
פורצינטי נולד במרסיי ב-6 בפברואר 1839, אביו היה בנאי יליד איטליה. ב-1857 הוא התגייס לצבא צרפת והוצב בלגיון הזרים. בשנת 1860 הוא הועלה לדרגת סרג'נט-מז'ור, וב-1865 הוא הועלה לדרגת לוטננט משנה. הוא לחם במלחמת אוסטריה-סרדיניה ולאחר מכן השתתף ב. ב-1871 הוא הועלה לדרגת קפטן, ובהמשך נשלח לאלג'יריה ומונה למפקד בתי הכלא הצבאיים שם. ב-15 באוקטובר 1890 הוא מונה למפקד בית הסוהר שרש-מידי.

ב-15 באוקטובר 1894 הובא לאחריותו של פוריצנטי אסיר מיוחד: אלפרד דרייפוס הנחשד בריגול. בכלא, דרייפוס נחקר בקשיחות בידי ארמאן די פאטי דה קלאם מה שגרם לכך שבריאותו הנפשית התערערה כליל, והוא שקע בהתקפי דיכאון, או לחלופין בהתקפי זעם שבהם היה משליך כל מה שבהישג יד ואף פוגע בעצמו. בלילות שמעו אותו הסוהרים צוחק לעצמו צחוק מטורף. פוריצנטי פקפק מלכתחילה בהאשמתו של דרייפוס, והיה היחיד שגילה כלפיו יחס אנושי. הוא בא לבקר אותו ולעודד אותו, ולא הרשה לפאטי להגזים בחקירותיו. ב-27 באוקטובר הוא פנה אל הרמטכ"ל בואדפר וטען שדרייפוס קרוב לטירוף. בואדפר הרשה לו לקחת את דרייפוס לרופא הכלא, וזה רשם לו כדורי הרגעה. בהמשך, עתר פורצינטי יחד עם אשתו של דרייפוס, לוסי דרייפוס, למושל הצבאי של פריז פליקס גוסטב סוסייה, וביקש לאפשר להם להיפגש. סוסייה הסכים, בתנאי שהפגישות יערכו באחריותו הבלעדית של פורצינטי. פורצינטי אפשר להם להיפגש בפרטיות בלשכתו, לשוחח ארוכות ואף להתחבק. דרייפוס טען לימים כי "כל האוצרות של טוב לב מצאו את ביטוים בסוהר זה".

לאחר שדרייפוס נשפט ונשלח לאי השדים, נעשה פורצינטי לאחד מראשוני הלוחמים למען זיכויו. הוא נפגש עם אחיו מתייה דרייפוס וסיפק לו מידע חשוב. עדותו סייעה בין היתר להפריך את עדותו של שארל לברן-רנו אשר טען שדרייפוס התוודה בפניו על אשמתו. בשל כך, העיתונות הלאומנית והאנטישמית הוקיעה אותו ותיארה אותו כאיטלקי וכיהודי למחצה. ב-16 בנובמבר 1897 הוא סולק מהצבא לאחר שנחשף שנפגש בחשאי עם עיתונאי ומסר לו מידע. הוא עזב את צרפת ועקר למונטה קרלו. הוא נפטר ב-5 במאי 1909.

## לקריאה נוספת
* .
* .

## קישורים חיצוניים

## הערות שוליים

קטגוריה:אנשי צבא צרפתים
קטגוריה:פרשת דרייפוס: אישים
קטגוריה:קצינים בלגיון הכבוד
קטגוריה:אנשי לגיון הזרים הצרפתי
קטגוריה:צרפתים שנולדו ב-1839
קטגוריה:צרפתים שנפטרו ב-1909
זכרוב (הוצאת ספרים)

**הוצאת זכרוב** (ברוסית: **Издательство «Захаров»**) היא הוצאת ספרים רוסית, שנוסדה בשנת 1998. זכרוב הוקמה על בסיס הוצאת הספרים Vagrius, שהוקמה בשנת 1992 ופרסמה בין השאר את ספריו של אלכסנדר סולז'ניצין. לאחר תקופה של הפסדים כספיים, ב-1 באפריל 1998, מייסד ההוצאה, איגור ולנטינוביץ' זכרוב, נרשם כמו"ל עצמאי ומינה את אשתו, אירינה יבגנייבנה בוגאט, למנהלת ההוצאה.

כבר בסוף שנות התשעים ההוצאה החלה לפרסם את ספריו של בוריס אקונין והיא מחזיקה בזכויות ההדפסה על ספרי תיבת פנדורין והיא הדפיסה למעלה משמונה מיליון עותקים של ספרי הסדרה.

בתחילת 2000 נכשלה ההוצאה לאור שוב כאשר ההדפסות המחודשות של הרומנים הקלאסיים אבות ובנים, אידיוט ואנה קרנינה שפרסמו על ידיה לא מצאו ביקוש מספיק. מאז, המו"ל נקט במדיניות הרבה יותר זהירה, לא חושש לפרסם בכל זאת פרוזה רוסית מודרנית, ולעיתים עיתונאות ושירה.

"זכרוב" מפרסמת ספרים בתחומים רבים: זיכרונות וספרות ביוגרפית (מעל 400 כותרים), ספרות ילדים, סיפורי בלשים ועוד. ההוצאה הוציאה לראשונה ברוסית את קובץ הסיפורים של ויליאם סומרסט מוהם, רואלד דאהל. בין הסופרים המקומיים של ההוצאה הם ולדימיר סורוקין, ונדיקט ירופייב ואנדריי מקרביץ'.

## ביקורת
המבקר דמיטרי בווילסקי כינה את הוצאת הספרים זכרוב "בורגנים מכובדים". בנוסף, איגור שבליוב האשים את הוצאת הספרים "זכרוב" שהדפיסה מחדש את ספרה של הסופרת פאינה גרימברג, שנכתב, לדברי שבליוב, מטעם "הסופרת הבדיונית קתלין ווינזור", בצורה מופחתת ומתוקנת מעט תוך קביעה כי מדובר בתרגום חדש. ההוצאה סירבה לשלם לסופרת המקורית תגמולים. עם זאת, קתלין ווינזור היא סופרת אמיתית ולא בדיונית ורומן בשם זה פורסם על ידה בשנת 1944. וזו הייתה טענתה העיקרית של אנשי ההוצאה.

## קישורים חיצוניים
* 

* בלוג ההוצאה לאור באתר LiveJournal

## הערות שוליים

קטגוריה:הוצאות ספרים ברוסיה
צפרדע רידיבונדוס

**צפרדע רידיבונדוס** (שם מדעי: *Pelophylax ridibundus*) היא מין של צפרדע מהסוג צפרדע והיא קרובתה של צפרדע הנחלים המצויה בישראל. צפרדע זו חיה בעיקר במקווי מים עומדים ברחבי אירופה ובמערב אסיה עד לאיראן, אפגניסטן ודרומה עד ערב הסעודית. צפרדע זו היא הגדולה בצפרדעי אירופה.

צפרדע זו מגיעה לאורך מקסימלי של 17 סנטימטרים, אך לרוב הזכרים מגיעים רק לאורך 12 סנטימטרים. היא בעלת עיניים גדולות בעלות אישון שחור וטבעות צהובות וגופה ירוק כהה מעוטר בפסים ירוקים כהים עד שחורים. לצפרדע רגליים חזקות שאיתם היא מנתרת ביעילות. היא בעלת עור תוף בולט בצבע צהוב ובעלת לשון ורודה דביקה.

הצפרדע היא טורפת של חסרי חוליות כמו חרקים גדולים (שפיריות, חיפושיות ועוד), עכבישים, תולעים וחלזונות, אותם היא לוכדת בלשונה. הפרטים הגדולים ביותר יכולים לצוד גם צעירי מכרסמים, דו-חיים אחרים ודגים.

צפרדע זו לצד צפרדע המפל (*Pelophylax lessonae*) מייצרת את בן הכלאיים צפרדע האגם.

## קישורים חיצוניים

* 

## הערות שוליים

קטגוריה:בעלי חיים שתוארו ב-1771
קטגוריה:טקסונים שתוארו בידי פטר סימון פאלאס
קטגוריה:צפרדעיים
קטגוריה:איטליה: דו-חיים
בית החולים הקליני בוטקין למחלות זיהומיות

**בית החולים הקליני בוטקין למחלות זיהומיות** הוא בית חולים בסנקט פטרבורג, רוסיה לטיפול בחולים במחלות זיהומיות, הבסיס הקליני של האוניברסיטאות הרפואיות בעיר, והוא בית החולים למחלות זיהומיות הגדול ביותר ברוסיה עם 1210 מיטות.

בית החולים נבנה בשנת 1880, ומאז פועל ברציפות כבית החולים העיקרי בצפון מערב רוסיה לטיפול בנגיפים ומחלות זיהומיות. הוא נפתח ב-17 באפריל 1882 בשם בית החולים הכללי על שם אלכסנדר. המתחם כלל 22 פחונים. בשנה ראשונה הוא היה מיועד לגברים בלבד. לאחר כשנה הוא התחיל לקבל נשים וילדים. את שמו הנוכחי קיבל מהרופא הראשי של בית החולים במאה ה-19, התרפיסט סרגיי בוטקין, שמת ב-1889, ומאז בית החולים נושא את שמו.

בשנת 1926 על ידי אדריכלים אלכסנדר גגלו ודוד קריצ'בסקי הוכנה תוכנית לבנייה מחדש של המתחם. בהתאם לתוכנית היה מתוכן לבנות 13 בניינים חדשים ולהרוס את הבנייה הישנה. רוב הבניינים החדשים הוקמו והופעלו עד לשנת 1933.

במהלך מלחמת העולם השנייה מתחם בית חולים סבל מהפצצות. בשנת 1945 רופאי בית חולים לראשונה קיבלו לרשותם פניצילין וזה תרם לקיטון משמעותי בתמותת חולים.

בשנת 1995 הוכרז על הקמת מרכז עירוני למאבק עם מחלות זיהומיות על בסיס בית חולים בוטקין וחוזק קשר עם מוסדות להשכלה רפואית בעיר.

בתחילת המאה ה-21 היו תוכניות להעברת בית חולים ל-2 מתחמים חדשים מחוץ לאזור מרכז העיר. לאחר מספר שנים ודחיות רבות בביצוע התוכנית בוטלה. במקום זה הוחלט לבצע שיפוץ ושדרוג חלק מבניינים קיימים, בחלק אחר פעילות תופסק.

## קישורים חיצוניים

* 

## הערות שוליים

קטגוריה:סנקט פטרבורג: בתי חולים
Rs4680

ממוזער|הנטיב המטבולי של המוליך העצבי דופמין עם האנזים COMT והגן שלו

**Val108/158Met**, **Rs4680** או **Val158Met** הוא גרסה גנטית של פולימורפיזם נוקליאוטידי יחיד (SNP) בגן *[[Catechol-O-methyltransferase|COMT]]* שמקודד את האנזים catechol- *O-* methyltransferase.

החלפת הנוקליאוטידים היחידה בין G (guanine) → A (adenine) מביאה לשינוי בחומצה אמינית מוואלין (val) למתיונין (met) בקודון 158.

מספר מחקרים בגנטיקה של האישיות בדקו את הקשר של הפולימורפיזם לתכונות אישיות, כולל מוחצנות, סלידת סיכון וחיפוש אחר חידושים    .
כמו כן, הפולימורפיזם Val158Met יכול להשפיע על זיכרון העבודה.

המוליך העצבי דופמין פועל בשתי דרכים שונות: פאזית וטונית. הפעלה פאזית (phasic) של דופמין היא תגובה חולפת וקצרה הנגרמת מדחף עצבי של תאי עצב דופמינרגיים, כתגובה לאירועים מסוימים בסביבה. לעומתה, הפעלה טונית (tonic) של דופמין היא בעלת אופי יציב ומתמשך הקובע את רמות הרקע של הדופמין והיא מווסתות על ידי קליפת המוח הקדם-מצחית.
הפולימורפיזם Val158Met מקושר להבדלים בין אישיים ביעילות של האנזים COMT, שהוא המנגנון החשוב ביותר לפירוק הדופמין בקליפת המוח הקדם-מצחית.
בהתאם לכך, הפולימורפיזם Val158Met מקושר גם לרמות הטוניות (tonic) של המוליך העצבי דופמין בקליפת המוח הקדם-מצחית.

האלל met מעלה את הפעילות הטונית של הדופמין.

אנשים עם האלל ההומוגני Val/Val מראים הנמכה משמעותית ברמת הדופמין של קליפת המוח.

האלל A או Met קשור לפעילות אנזימטית נמוכה יותר (עקב חוסר יציבות תרמית), והתנהגות חקרנית.

## הערות שוליים

קטגוריה:גנטיקה
קטגוריה:גנים על פי כרומוזומים באדם
קטגוריה:אנזימים
קטגוריה:DNA
קטגוריה:זיכרון
קטגוריה:מדעים קוגניטיביים
הליובולוס לוגובריס

**הליובולוס לוגובריס** (שם מדעי: *Heliobolus lugubris*), היא מין של לטאה ממשפחת הלטאיים החיה בטבע באזורי מישורים וערבות באפריקה הדרומית במדינות: מוזמביק, אנגולה, בוטסואנה, נמיביה, זימבבואה ודרום אפריקה. מין זה תואר ב-1838.

## מאפיינים
לטאה זו קטנה מאוד באורך של 23 מילימטרים בלבד ומשקל של 5.9 גרם. היא בעלת חוטם משולש ובעלת כפות רחבות בעלות טפרים המותאמים לחפירה. הלטאה ידועה בצעיריה שהם מתחקים לחיפושיות רצניות מהסוג *Anthia*, הידועות בהתזת חומצה פורמית חזקה להגנה, מה שגורם לטורפים לעזוב אותה. הלטאות הצעירות בעלות דפוס דומה לחיפושית עם צבעים כהים ועליהם כתמים צהובים בולטים בקדמת הגוף והם גם מהלכים באופן המזכיר מעט את החיפושיות ומרימים את זנבם להטעיה. זוהי דוגמה נדירה בטבע לחקיינות של חולייתנים אחרי חסרי חוליות.

הפרטים הבוגרים מחליפים את צבעם לכתום-חיוור עם פסים חומים על החלק הקדמי ובמקום חקיינות מסתמכים על זריזותם ועל השלת זנבם כדרך להימנע מטריפה.

## קישורים חיצוניים

קטגוריה:בעלי חיים שתוארו ב-1838
קטגוריה:טקסונים שתוארו בידי אנדרו סמית
קטגוריה:לטאיים
קטגוריה:דרום אפריקה: זוחלים
קטגוריה:זוחלים בערבות אפריקה שמדרום לסהרה
דיוויזיית השריון הראשונה (ארצות הברית)

**דיוויזיית השריון הראשונה של [[צבא ארצות הברית]]** (באנגלית: **1st Armored Division**) היא דיוויזיה שריון אמריקאית השייכת לקורפוס השלישי. הדיוויזיה לחמה במלחמת העולם השנייה בצפון אפריקה ובחזית האיטלקית.

## היסטוריה
הדיוויזיה הוקמה ב-15 ביולי 1940 על בסיס רגימנט הפרשים ה-7, וכמפקדה הראשון מונה ברוס מגרודר. הדיוויזיה השתתפה במבצע לפיד, ולאחר מכן ספגה אבדות כבדות בקרב מעבר קסרין, אולם חזרה לעצמה והמשיכה להילחם כחלק מהמערכה בתוניסיה. לאחר מכן לחמה הדיוויזיה בזירה האיטלקית מהנחיתה בסלרנו ועד לכניעת כוחות מדינות הציר במאי 1945. בשנת 1946 חזרה הדיוויזיה לארצות הברית, וב-25 ביולי פורקה הדיוויזיה.

בשנת 1951 הוקמה הדיוויזיה מחדש, כחלק מהלקחים ממלחמת קוריאה. היא צוידה בטנקי M48 פטון, והייתה הראשונה ששולבו בה שחורים. באוקטובר 1962 הוכרזה דיוויזיית השריון הראשונה כמוכנה לקרב רגע לפני משבר הטילים בקובה. הדיוויזיה פרשה מפורט הוד, טקסס לפורט סטיוארט, בתגובה להצבת הטילים הסובייטים בקובה. המבצע כולו ארך 18 יום. כמה מיחידות הדיוויזיה שירתו במהלך מלחמת וייטנאם.

בשנת 1971 נשלחה הדיוויזיה לגרמניה, שם הוצבה כחלק מהקורפוס ה-7. בשנת 1990, במהלך מלחמת המפרץ, השתתפה הדיוויזיה במהלך מבצע סופה במדבר, וכוחות הדיוויזיה ה-3 החליפו אותה בגרמניה. בשנת 1995 פעלה הדיוויזיה כחלק מכוח האכיפה בבוסניה והרצגובינה, ובשנת 1999 היא פעלה במסגרת מבצע כוח מאוחד באלבניה, כחלק ממלחמת קוסובו. בשנת 2003 לחמה הדיוויזיה במלחמת עיראק, ובמהלך השנים שלאחר מכן שירתה הדיוויזיה כמה סבבים בעיראק ובאפגניסטן.

## קישורים חיצוניים

* דיוויזיית השריון ה-1 

קטגוריה:ערכים שבהם תבנית אתר רשמי אינה מתאימה להוספה אוטומטית
1
קטגוריה:דיוויזיות בצבא ארצות הברית במלחמת העולם השנייה
קטגוריה:זירת מערב אירופה במלחמת העולם השנייה
האם להיות בך מאוהב

"**הַאִם לִהְיוֹת בָּךְ מְאֹהָב**" הוא פזמון שנכתב, הולחן ובוצע על ידי אביב גפן. השיר יצא לאור כסינגל בשנת 1994 ונכלל באלבומו השלישי "אביב גפן III". השיר צבר פופולריות רבה, והוכתר כ"שיר השנה" במצעד הפזמונים העברי השנתי תשנ"ד של רשת ג'.

## רקע
השיר נכתב על חברתו דאז, אילנה ברקוביץ', בטרם הם נישאו.

## מיקומי שיא

## גרסאות כיסוי וגרסאות אלטרנטיביות
בסמוך ליציאת הסינגל המקורי לאור, הוציא גפן לאור סינגל הכולל "גרסת הופעה" של השיר בהשתתפות להקת התעויוט. בפועל, הייתה זו גרסת אולפן בסגנון רוק כבד של השיר אותה נהגו לבצע בהופעותיהם. מאוחר יותר יצאה לאור הגרסה כחלק מאלבום האוסף "ירח מלא" (1997).

ב-1996 ביצע גפן את השיר בדואט עם גידי גוב בתוכניתו לילה גוב. הביצוע נכלל באלבום האוסף משירי התוכנית.

בשנת 2018 ביצע אייל גולן גרסת כיסוי לשיר, כחלק מתוכנית המציאות אביב או אייל בעיבודו של יעקב למאי, השיר דורג במקום ה־21 במצעד השנתי תשע"ח (2018) של כאן גימל. בהמשך נכלל באלבום של גולן "הפוך מהיקום". נכון לאוגוסט 2025, לשיר יש למעלה מ-10 מיליון צפיות ביוטיוב.

בשנת 2020 יצאה לשיר גרסה באנגלית בשם "It's So Hard", שהקליט גפן במסגרת ההרכב בלקפילד, אשר נכללה באלבומו השישי של ההרכב, For the Music.

בשנת 2024, ביצעו מורן אהרוני ורד בנד את "It's So Hard" במהלך ההתמודדות שלהם בתוכנית הכישרונות הכוכב הבא לאירוויזיון. מאוחר יותר הגרסה שלהם יצאה כסינגל לתחנות הרדיו הישראליות.

## השיר בספרי תווים
* **אביב גפן - השירים האסורים**, עמ' 88, הוצאת כנרת, 1996. 

## קישורים חיצוניים

* 
* 
* האם להיות בך מאוהב באתר Discogs
* 
* לדף השיר באתר הספרייה הלאומית

## הערות שוליים

קטגוריה:סינגלים מ-2018
קטגוריה:שירי אביב גפן
קטגוריה:שירי אייל גולן
קטגוריה:שירים בעברית
קטגוריה:שירי אהבה בעברית
קטגוריה:בלדות
קטגוריה:סינגלים בהוצאת הד ארצי
קטגוריה:שירים שנכתבו על ידי אביב גפן
קטגוריה:שירים שהולחנו על ידי אביב גפן
קטגוריה:שירים שהופקו על ידי אביב גפן
הקורפוס המוטס הראשון (בריטניה)

**הקורפוס המוטס הראשון** היה קורפוס של כוחות מוטסים שהופעל על ידי הצבא הבריטי במהלך מלחמת העולם השנייה. יחד עם הקורפוס המוטס האמריקני ה-18 כחלק מהארמייה המוטסת הראשונה.

## היסטוריה
תחת פיקודו של לוטננט-גנרל פרדריק ארתור מונטגיו בראונינג, הקורפוס המוטס הראשון הוקם בשנת 1943, עם הדיוויזיות המוטסות ה-1 וה-6 תחת פיקודו. באוגוסט 1944, הקורפוס הפך לחלק מהארמייה המוטסת הראשונה, לצד הקורפוס המוטס האמריקני ה-18.

מאוחר יותר במהלך המלחמה, לצד הדיוויזיות המוטסות ה-1 ו-6, הקורפוס כלל את חטיבת שירות האוויר המיוחד ה-1, הטיבת הצנחנים הפולנית ה-1 והדיוויזיה ה-52 (לואולנד). יחידות אחרות שהוקצו לקורפוס היו הדיוויזיות המוטסות ה-82, וה-101 במהלך מבצע מרקט גארדן בספטמבר 1944. לוטננט-גנרל ריצ'רד גייל, מי שבעבר פיקד על הדיוויזיה המוטסת ה-6 במהלך המערכה בנורמנדי, לקח את הפיקוד על הקורפוס בדצמבר 1944, ופיקד עליו עד סוף המלחמה.

## מפקדים
* פרדריק בראונינג (1943 – דצמבר 1944)
* ריצ'רד גייל (דצמבר 1944 – 1945)

## הערות שוליים

קטגוריה:יחידות צנחנים בריטיות
קטגוריה:גייסות בריטיים במלחמת העולם השנייה
שלום כהן (שחיין)

**שלום כהן** (11 בנובמבר 1939 – 15 בפברואר 2023) היה שחיין ישראלי, חבר נבחרת ישראל בשחייה (1956–1959), 4 פעמים ברציפות סגן אלוף ישראל (1955–1958) במשחה ל-200 מטר פרפר. ייצג את ישראל במכביה החמישית (1959) במשחה זה, ושיאן ישראל במשחה ל-50 מטר פרפר.

## ביוגרפיה
כהן נולד במרוקו. הוא עלה לישראל, התגורר בקיבוץ רמת יוחנן והתאמן בקבוצת הפועל גוש זבולון בהדרכתו של יוסף טלקי.

### 1955
באליפות ישראל בשחייה שנערכה בתחילת אוקטובר 1955 זכה כהן במדליית כסף במשחה ל-200 מטר פרפר בתוצאה של 2:57.0 דקות, אחרי ראובן שפע מהפועל גבעת חיים (2:47.0 דקות) ולפני גבריאל נסט מברית מכבים עתיד (3:00.3 דקות).

### 1956
באליפות ישראל שנערכה בתחילת אוקטובר 1956 הוא זכה בפעם השנייה ברציפות במדליית כסף במשחה ל-200 מטר פרפר בתוצאה של 2:57.4 דקות, אחרי ראובן שפע (2:46.6 דקות) ולפני גבריאל נסט (3:03.2 דקות). שבוע לאחר מכן, בתחרות שנערכה בבת גלים בחיפה הוא קבע במשחה ל-100 מטר פרפר שיא נוער חדש של 1:14.0 דקות, שיפור לשיא הקודם של יורם מנדלבאום (1:14.2 דקות). במשחה זה הוא הקדים את ראובן שפע.

### 1957
בתחרות שנערכה בסוף אוגוסט 1957 קבע כהן במשחה ל-50 מטר חופשי שיא נוער חדש של 27.7 שניות. חודש לאחר מכן, במכביה החמישית שנערכה בספטמבר הוא עלה למשחה הגמר במשחה ל-200 מטר פרפר וחודש לאחר מכן, באליפות ישראל שנערכה באוקטובר הוא זכה בפעם השלישית ברציפות במדליית כסף במשחה ל-200 מטר פרפר בתוצאה של 2:54.1 דקות, אחרי גבריאל נסט (2:53.6 דקות) ולפני איתן פרויד מברית מכבים עתיד (3:03.5 דקות).

### 1958
#### שיאן ישראל
בתחרות שנערכה ביוני 1958 קבע כהן במשחה ל-50 מטר פרפר שיא ישראלי חדש של 31.5 שניות, לפני ראובן שפע (31.7 שניות). באליפות ישראל שנערכה בסוף ספטמבר אותה שנה הוא זכה בפעם הרביעית ברציפות במדליית כסף במשחה ל-200 מטר פרפר בתוצאה של 2:57.1 דקות, אחרי גבריאל נסט (2:53.7 דקות) ולפני איתן פרויד (3:00.9 דקות).

### 1959
בתחרות מבחן שנערכה בבת גלים ביוני 1959 לקביעת נבחרת ישראל נגד נבחרת יוון שתערך באתונה זכה כהן במקום הראשון בתוצאה של 2:48.9 דקות, לפני ראובן שפע (2:52.0 דקות). בתחרות באתונה שנערכה בסוף יולי הוא סיים במקום שלישי במשחה ל-200 מטר פרפר מתוך ארבעה (שני בין הישראלים) בתוצאה של 3:01.2 דקות. השחיין היווני שניצח קבע שיא יוון חדש של 2.50.0 דקות, תוצאה פחות טובה מהשיאים האישיים של כהן וראובן שפע שסיים שני (2:50.7 דקות). בתחרות שנערכה בבת גלים באוגוסט אותה שנה הוא קבע במשחה ל-100 מטר פרפר שיא נוער חדש של 1:13.4 דקות. באליפות ישראל שנערכה באוקטובר אותה שנה הוא זכה במדליית ארד במשחה ל-200 מטר פרפר בתוצאה של 3:01.1 דקות, אחרי גרשון שפע מהפועל גבעת חיים (2:52.6 דקות) ואחיו ראובן שפע (2:56.4 דקות).

## חיים אישיים
לאחר שפרש משחייה תחרותית עבר כהן להתגורר עם משפחתו בבאר שבע. הוא לימד חינוך גופני בבתי הספר בעיר ולימד שחייה. בין היתר אימן שחייה בקבוצת הפועל באר שבע ביחד עם ברק עטר משנת 1987 ועד תחילת שנות ה-90.

## ראו גם

## הערות שוליים

קטגוריה:שחייני פרפר ישראלים
קטגוריה:שחייני חופשי ישראלים
קטגוריה:שיאני ישראל בשחייה
קטגוריה:רמת יוחנן: אישים
קטגוריה:ישראלים ילידי מרוקו
קטגוריה:ישראלים שנולדו ב-1939
קטגוריה:ישראלים שנפטרו ב-2023
סלייטר-קיני

**סלייטר-קיני** (באנגלית: **Sleater-Kinney**, בעברית נכתב לעיתים בטעות "סליטר-קיני") היא להקת רוק אמריקאית מאולימפיה, וושינגטון. הלהקה הוקמה בשנת 1994 על ידי קורין טאקר (שירה וגיטרה), קארי בראונשטיין (גיטרה ושירה) וג'נט וייס (שירה, תופים ומפוחית). וייס פרשה בשנת 2019.

להקת סלייטר-קיני הייתה חלק מתנועת הריוט גירל וזכתה להצלחה והערכה בסצנת האינדי רוק האמריקאית. הלהקה ידועה גם בעמדותיה הפמיניסטיות ובנטייה לשמאל הפוליטי.

הלהקה הוציאה שבעה אלבומי אולפן בין 1994 ל-2005. בשנים שלאחר מכן חברות הלהקה השתתפו בפרויקטים מוזיקליים שונים, ובראונשטיין עסקה בעיקר בסדרת הטלוויזיה פורטלנדיה. הן התאחדו בשנת 2014 והוציאו מאז ארבעה אלבומי אולפן ואלבום בהופעה חיה.

## היסטוריה

להקת סלייטר-קיני הוקמה בתחילת 1994 באולימפיה, וושינגטון, על ידי קורין טאקר וקארי בראונשטיין. שם הלהקה נקבע כשמו של רחוב בסמוך לאולפן החזרות שלהן. טאקר ובראונשטיין ניגנו בלהקות ריוט גירל אחרות, Heavens to Betsy ו-Excuse 17, והקימו את סלייטר-קיני כפרויקט צדדי. כאשר הלהקות האחרות התפרקו, סלייטר-קיני הפכה לפרויקט המרכזי, בתחילה עם המתופפת לורה מקפרלן, שלאחר מכן הוחלפה בג'נט וייס באלבום "Dig Me Out" (אם כי מדי פעם מתופפות אחרות החליפו אותה).

אלבום הבכורה הוקלט בשנת 1994, לאחר סיום לימודיה של טאקר בקולג'. הסגנון המוזיקלי היה צעקני ורועש, והושפע מרוק קלאסי ופאנק רוק (Punk rock). באלבומים הבאים הסגנון התמתן בהדרגה, עד לאלבום One Beat משנת 2002 שהצליח מסחרית וזכה לאהדת המבקרים. באותה שנה יצאו לסיבוב הופעות עם פרל ג'ם.

בשנת 2005 יצא האלבום The Woods, שהיה שונה מקודמיו והתאפיין בצליל דחוס ועמוס בדיסטורשן.

בשנת 2006 חדלו להקליט ולהופיע ביחד, מסיבה לא ברורה. משנה זו ועד 2014 השתתפו חברות הלהקה בפרויקטים מוזיקליים שונים, ובראונשטיין עסקה בעיקר בסדרת הטלוויזיה פורטלנדיה.

הן התאחדו בשנת 2014 ושנה לאחר מכן הוציאו את האלבום "No Cities to Love", שנבחר לאחד מחמשת האלבומים הטובים של אותה שנה על ידי Time Out תל אביב. לאחר מכן ראו אור אלבום אולפן נוסף, ואלבום בהופעה חיה.

ביולי 2019 פרשה וייס מהלהקה עקב חילוקי דעות אמנותיים, והוחלפה על ידי אנג'י בוילן.

## סגנון מוזיקלי
סלייטר-קיני נחשבת לאחת הלהקות המאוחרות בסגנון הריוט גירל, וסגנונה המוזיקלי הושפע מלהקות הפאנק רוק (Punk rock) והאינדי של סצנת הרוק באולימפיה. מילות השירים נסובות סביב נושאים מגוונים, בהם נושאים אישיים, פמיניזם וליברליזם חברתי. בין השאר כתבו שיר מחאה לאוסף "Rock Against Bush" ושיר שהכנסותיו נתרמות לארגון "הורות מתוכננת". שיר נוסף שלהן נכלל באלבום שהכנסותיו נתרמות לבית הספר התיכון הארווי מילק.

חברות הלהקה שיתפו פעולה עם מוזיקאים רבים, בהם פיטר באק. הסרטון לשיר A New Wave משנת 2015 נוצר בשיתוף פעולה עם ההמבורגרים של בוב.

## דיסקוגרפיה
אלבומי אולפן:
* 
* 
* 
* 
* 
* 
* 
* 
* 
* 
* 

## קישורים חיצוניים

* 

* 
* 
* 

## הערות שוליים

קטגוריה:להקות רוק אמריקאיות
קטגוריה:שלישיות מוזיקליות
קטגוריה:להקות ריוט גירל
טופס 101

250px|ממוזער|שמאל|החלק העליון בטופס, בו העובד נדרש למלא את פרטיו האישיים.
**כרטיס עובד ובקשה להקלה ולתיאום מס על ידי מעביד**, הידוע כ**טופס 101**, הוא טופס של רשות המסים בישראל, אותו נדרש למלא כל עובד או פנסיונר בתחילת עבודה, תחילת שנה או במקרה של שינוי בפרטיו האישיים. בהתאם למידע הנמסר בטופס זה, המעסיק מנכה משכרו של העובד את התשלום הנדרש למס הכנסה, דמי ביטוח לאומי ודמי ביטוח בריאות.

הפרטים האישיים אותם ממלא כל עובד בטופס זה כוללים את שמו הפרטי ושם משפחתו, מספר זהותו, מגדרו, כתובתו, מספר הטלפון האישי שלו, קופת החולים בה הוא חבר ומצבו המשפחתי. אל הטופס מחויב כל עובד לצרף צילום של תעודת הזהות שלו, ובני נוער עובדים מתבקשים לצרף גם אישור מרופא משפחה כי הם כשירים לעבודה. כמו כן, עובדים הזכאים להקלות וזיכוי בניכוי המיסים מתבקשים למלא את הפרטים הרלוונטיים לכך ולצרף את הטפסים המתאימים. בסוף הטופס, העובד נדרש לחתום עליו. השמטת פרטים או מסירת פרטים לא נכונים בטופס זה, מהווים עבירה פלילית שבצידה עונש מאסר או קנס.

אם עובד אינו ממלא את הטופס, הוא אינו מקבל את נקודות הזיכוי שמגיעות לו ומנוכה המס בשיעור המרבי לפי מדרגות המס שבפקודת מס הכנסה. עובד נדרש למלא את הטופס בתוך שבוע מהיום הראשון לעבודתו או עד היום שלפני קבלת משכורתו הראשונה (לפי התאריך המוקדם יותר), בתחילתה של כל שנת מס (1 בינואר ועד לסוף חודש זה) ובעת כל שינוי פרטים או שינוי נסיבות (נישואים, גירושים, הולדת ילדים, סיום למידה במוסד להשכלה גבוהה, מעבר קופת חולים ושינוי מקום מגורים; בתוך שבוע מהיום בו חל השינוי).

## קישורים חיצוניים
* 
* טופס 101, באתר רשות המסים בישראל

קטגוריה:מסמכים
קטגוריה:ישראל: מיסוי
פוליצמייסטר

[ממוזער|414x414 פיקסלים| ניקולאי קלינגנברג, מדינאי רוסי, מפקד המשטרה ב[פלך וילנה, כונה פוליצמייסטר.]]
200px|ממוזער|האובר-פוליצמייסטר דמיטרי טרפוב, ממפקדי משטרת מוסקבה.
**פוליצמייסטר** (בגרמנית: Polizeimeister) היה כינוי באימפריה הרוסית למפקד המשטרה בכל הערים המחוזיות והערים הגדולות.

תפקיד ה**פוליצמייסטר** הוצג בשנת 1782 במסגרת "אמנת הפקיד". ה**פוליצמייסטר** עמד בראש מועצת הכספים, והחל מהמחצית השנייה של המאה ה-19 בראש מחלקת משטרת העיר. ל**פוליצמייסטר** היו כפופים כל שוטרי ומוסדות העיר, בעזרתם ביצע את תפקידו, שכללו ציות להוראות של הרשויות הגבוהות ביותר ויישום עונשי בית המשפט. תפקיד ה**פוליצמייסטר** בוטל בעקבות המהפכה בפברואר 1917.

## אובר-פוליצמייסטר
בפטרבורג, מוסקבה ובוורשה היו כמה מפקדי משטרה שכונו בשם אובר-**פוליצמייסטר** או ראש העיר.

#### האובר-פוליצמייסטר המוסקבאי
במוסקבה הוצג התפקיד בשנת 1722, מאז 1727 הוא היה כפוף למושל הכללי. הוא פיקח על פעילותם של אנשי המשטרה, היה אחראי על הסדר בעיר, עמד בראש שירותי כיבוי האש, "פיקח" על הסחר, השיפור העירוני והתנאים התברואתיים של מוסקבה, פיקח על קיום חוקים ותקנות של מוסדות עליונים ומרכזיים ועל יישום החלטות הרשות השופטת. בתחילת המאה העשרים במוסקבה היו 4 פוליצמייסטרים. כל אחד מהם ניהל מחלקת משטרה (יחידת מנהלי טריטוריאלי, אשר היוו 3-4 יחידות משטרה משולבות) שניהלו את תחנות המשטרה והרבעים (משנת 1881 - חולקו למחוזות משטרה עירוניים) פקידי הוצאה לפועל, ניהלו פיקוח על שטחים ציבוריים, ויקלו על המאסרים.

תפקיד האובר-פוליצמייסטר בוטל בשנת 1905 בקשר להקמת ממשלת העיר מוסקבה כגוף ניהולי עליון.

#### האובר-פוליצמייסטר הפטרבורגי
בשנת 1782, תפקיד זה היה למעשה ראש המשטרה בסנקט פטרבורג, לפני כן, שימש התפקיד כעוזר של המושל הכללי.

ביוני 1883 הורה הקיסר אלכסנדר השלישי "להחזיר את צו הניהול הישן של סנקט פטרבורג, להקצותו לראשות משטרת העיר, לאחר שהתפקיד שינה את שמו ממפקד המשטרה הראשי למושל העיר."
קטגוריה:משטרה
קטגוריה:מקצועות אכיפת החוק
קטגוריה:האימפריה הרוסית: חוק ומשפט
משטרת פולין

** משטרת פולין**, הידועה בפשטות כ**פוליציה** (**Policja**) הוא כח המשטרה הלאומי בפולין ונודע בשם זה בתקופת הרפובליקה הפולנית השנייה (1918–1939) וברפובליקה הפוסט-קומוניסטית המודרנית מאז 1990.

גודל הכח הנוכחי הוא 100,000 קצינים וכ-25,000 עובדים אזרחיים. בין הסניפים בכוח ניתן למצוא: שירות פלילי, שירות משטרת תנועה, שירות מניעה ושירות תומך. ברוב הערים ובכפרים מסוימים יש משמרות עירוניות משלהן, המפקחים על הסדר הציבורי ועל בטיחות הדרכים. עם זאת, למשמרות אלה סמכות שיפוט רק על מעשי פשיעה קלים, ובמקרים של פשעים חמורים עשויים לשמש רק בתפקיד מסייע עבור משטרת המדינה.

## מינוח
ימין|ממוזער|זוג קצינים במדים המשטרה הפולנית.
שמו של הכוח, "פוליציה", מתורגם כ**משטרה**.

שוטר נקרא בדרך כלל **policjant**; עם זאת, אלה אינם תארים רשמיים ואינם כלולים במבנה הדרגות הרשמי, הם פשוט מונחים המשמשים להתייחסות לכל קצין משטרה ללא קשר לדרגתו. תחנת משטרה ידועה בשם **Komenda Policji** או **Komisariat Policji** שניהם מתורגמים פחות או יותר כמפקדת המשטרה. נשים מכונות **policjantka**.

בסך הכל, דרגות הקצינים אינן משמשות את הציבור הרחב ולכן כשפונים לקצין, מקובל לשמוע את המונח **Pan** (לנקבה - **Pani**), שמשמעותו אדון,או גברת לנקבה, לרוב מוסיפים **Oficer** (קצין) לאחר מכן.
[ממוזער| ניידת משטרה ב[פוזנן.]]

## משטרות אזוריות

## גלריה

קובץ:Swieto Policji-Bialystok-090717-4.jpg|ניידת ישנה, לא בשימוש, בסימונים ישנים 
קובץ:Pultusk33 DSC0374.JPG|רכב שטח חדש, מדגם Suzuki Escudo, בסגנון הצביעה חדש
קובץ:Dwaj policjanci w Krakowie.JPG|שני שוטרים (מדי סיור ישנים) מסיירים בכיכר השוק העתיקה של קרקוב
קובץ:BMW 3 sedan.jpg|ניידת ב.מ.וו סדרה 3.
קובץ:Police officer from Realisation Unit, Poznan Police Departament, combat training 2006.jpg|קצין משטרה למלחמה בטרור מטעם יחידת SPAP במהלך אימונים
קובץ:Police contingent, 3rd May Parade in Warsaw.jpg|קציני המשטרה צועדים במדי טקס ביום החופשה במאי


## גופים קודמים
* המשטרה הכחולה של פולין
* שירות המיליציה (Milicja Obywatelska, MO) - שירות המשטרה בעידן הקומוניסטי
* משרד הפנים ומינהל רפובליקת פולין (Ministerstwo Spraw Wewnętrznych i Administracji)
* שירות הביטחון (Służba Bezpieczeństwa, SB) - שירות המשטרה החשאית בעידן הקומוניסטי

## קישורים חיצוניים

* 

קטגוריה:פולין: חוק ומשפט
פולין
חוד התער

**חוד התער** (באנגלית: **The Razor's Edge**) הוא סרט קולנוע אמריקאי משנת 1946 עם טיירון פאואר, ג'ין טירני, אן בקסטר וקליפטון וב בתפקידים הראשיים.

התסריט מבוסס על הרומן "חוד התער" מאת סומרסט מוהם משנת 1943. ב-1984 הופק רימייק לסרט.

אן בקסטר זכתה בפרס אוסקר לשחקנית המשנה הטובה ביותר ובפרס גלובוס הזהב לשחקנית המשנה הטובה ביותר - סרט קולנוע.

קליפטון וב היה מועמד לפרס אוסקר לשחקן המשנה הטוב ביותר וזכה בפרס גלובוס הזהב לשחקן המשנה הטוב ביותר - סרט קולנוע.

כן היה הסרט מועמד לפרס אוסקר לסרט הטוב ביותר ולפרס אוסקר לעיצוב ההפקה הטוב ביותר.

בסרט כמו בספר, משתתף הסופר סומרסט מוהם (הרברט מרשל) שנפגש מדי פעם עם המשתתפים בסיפור.

## תקציר העלילה
בקיץ 1919 נפגשים, במסיבה בשיקגו, אליוט טמפלטון (קליפטון וב), אמריקאי עשיר שחי בצרפת והגיע לאחר מלחמת העולם הראשונה לפגוש את אחותו לואיזה (לוסיל ווטסון) ובתה איזבל (ג'ין טירני). למקום מגיע לארי דארל (טיירון פאואר), חברה של איזבל. כן נמצאת במסיבה סופי (אן בקסטר), חברתה של איזבל העומדת להינשא לבוב (פרנק לטימור).

איזבל מאוהבת בלארי ורוצה להינשא לו. לארי הוא טיפוס מסויג. הוא שירת במלחמה כטייס, וביום האחרון חברו הקרוב נהרג והציל את חייו. לארי מחפש משמעות לחיים וסיבה לכך שהוא נשאר בחיים וחברו לא. הוא רוצה לחיות חיים פשוטים תוך חיפוש משמעות לחיים. הוא דוחה הצעות עבודה ולכן אליוט לא סובל אותו.

לארי נוסע לפריז, חי בדירה עלובה, מטייל ופוגש באנשים פשוטים. איזבל מגיעה לפריז ומפצירה בו להינשא לה, לחזור לארצות הברית, ולהקים משפחה. הוא מבקש ממנה להינשא ולחיות מקצבת ירושה עלובה אך היא מסרבת. היא חוזרת לארצות הברית, ומתחתנת עם גריי (ג'ון פיין) שעובד אצל אביו, סוחר ניירות ערך עשיר.

לארי עובד במכרה פחם ונפגש עם פועלים פשוטים, ביניהם קוסי (פריץ קורטנר), שממליץ לו לנסוע להודו כדי לגלות משמעות לחיים. הוא מגיע לשם, נפגש עם נזיר ועולה להתבודד במנזר בהימלאיה במשך שבע שנים.

בינתיים סופי ובוב מתחתנים ונולדת להם ילדה. בוב והילדה נהרגים בתאונת דרכים, וסופי מידרדרת לשתייה. היא נוסעת לפריז ועוסקת שם בזנות. בינתיים קורסת הבורסה בוול סטריט, וגריי מאבד את כל כספו. אליוט נשאר עשיר כי יצא מהבורסה בזמן, ואיזבל וגריי מגיעים אליו לפריז כדי שייתמוך בהם.

לארי חוזר לפריז, ופוגש את איזבל שעודנה מאוהבת בו. גריי סובל ממתח נפשי ומכאבי ראש בלתי פוסקים, ולארי מרפא אותו בהיפנוזה שלמד בהודו. הם פוגשים במקרה בסופי, ש"עובדת" בבר מפוקפק. לארי מתחיל להתראות אתה ואף שוקל להתחתן אתה למורת רוחה של איזבל. סופי מחליטה להפסיק לשתות, אך איזבל מפתה אותה וסופי מידרדרת, בורחת ולבסוף נרצחת.

אליוט הסנוב שוכב על ערש דווי, ומה שמדאיג אותו הוא שלא הוזמן לנשף של "נסיכה אמריקאית". לארי "מסדר" לו הזמנה בעזרת מזכירתה של הנסיכה (אלזה לנצ'סטר), מגיש אותה לאליוט, וזה מכתיב הודעה כי לצערו לא יוכל להגיע בשל התחייבות קודמת לאלוהים.

לארי עומד לחזור לארצות הברית ולעבוד שם כנהג מונית. איזבל עדיין מאוהבת בו ומבקשת ממנו שיעבוד עם גריי ויסייע לו, אך לארי מסרב ומאשים אותה במותה של סופי.

## קישורים חיצוניים

* חוד התער 1946, באתר TCM
* ביקורת של עזריה רפופורט על חוד התער מעריב, 1965

קטגוריה:ערכים שבהם תבנית בריטניקה אינה מתאימה
קטגוריה:סרטי 1946
קטגוריה:סרטים אמריקאיים
קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטים שצולמו בקולורדו
זינב בנת עלי

**זַיְנַבּ בִּנְת עַלִי** (בערבית: **زَيْنَب ٱبْنَت عَلِيّ**; 626 – 682) הייתה בתם של עלי בן אבי טאלב ופאטמה בת מוחמד. סבהּ היה מוחמד, ולכן היא חלק מאהל אל-בית. בדומה לבני משפחתה האחרים, היא נחשבת לדמות של הקרבה, כוח ואדיקות הן באסלאם הסוני והן באסלאם השיעי.

## שנותיה הראשונות
נולדה בשנת 626, זינב הייתה השלישית מבין ילדיהם של עלי ופאטמה.

כמו שני אחיה הגדולים, חסן וחוסיין, גם זינב קיבלה את שמה מסבה, מוחמד. משמעות השם זינב הוא "קישוט האב" או "עיטור האב". לעלי הייתה עוד בת שנקראה זינב, ולכן זאת כונתה לעיתים קרובות "זינב הגדולה" בעוד האחרת נודעה כ"זינב הצעירה" או "זינב הקטנה".

פאטמה נפטרה ב-632, עת הייתה זינב רק בת שש. לאחר פטירתה של פאטמה, זינב לקחה על עצמה את תפקיד האם, והחלה לדאוג לאחיה.

## לאחר קרב כרבלאא'
כאשר המושל של כופה דן למוות את האחיין שלה, עלי בן חוסיין זין אל-עאבדין, זינקה זינב על אחיינה והגנה עליו בגופו, תוך כדי שהיא זועקת "באלוהים, אני לא אעזוב אותו. אם אתה הולך לרצוח אותו, תצטרך לרצוח גם אותי ביחד איתו!". בעקבות המעשה שלה, החליטו המוציאים להורג לחוס על חייו של זין אל-עאבדין.

זינב ואחרים מצבאו של חוסיין בן עלי ששרדו את קרב כרבלאא', הובלו אל דמשק, שם הם הוחזקו בשבי. אחת הסברות ההיסטוריות היא שמפני שאנשיו של יזיד רצו להשפיל את זינב ולרמוס את כבודה עד הסוף, הם הפשיטו אותו לחלוטין והובילו אותה כל הדרך כשהיא ערומה.

כאשר הם הגיעו לדמשק, הם הובלו אל חצרו של יזיד, שם הוצגו לראווה ראשיהם הערופים של הנופלים בקרב כרבלאא'. זינב החלה להתנגד לנוכח המראה של ראשיהם של בני משפחתה, ויזיד הבחין בכך, ושאל את אנשיו "מי זאת האישה היהירה הזאת?". זינב נעמדה איתנה ואמרה "מדוע אתה שואל אותם? תשאל אותי ואגיד לך. אני הנכדה של מוחמד, אני הבת של פאטמה".

## פטירה
תאריך הפטירה המדויק שלה נתון במחלוקת, אם כי הדעה הרווחת היא שזינב נפטרה בשנת 682, כחצי שנה לאחר חזרתה לאל-מדינה. יש האומרים שהיא נפטרה ממחלה, בעוד שאחרים גורסים כי היא נרצחה על ידי חייליו של יזיד הראשון.

## מורשת
באיראן, יום ההולדת שלה נחגג כ"יום האחות" (אחות במובן הסיעודי). זאת מפני שהיא טיפלה בבן של חוסיין בן עלי, וגם מפני שהיא טיפלה בפצועים בקרב כרבלאא'.

במהפכה האיראנית, נשים רבות ראו בזינב דוגמה ועמדו לצד כוחות המהפכה.

## קישורים חיצוניים

* זינב בנת עלי באתר היא-סטוריה

## הערות שוליים

קטגוריה:מוחמד
קטגוריה:ילידי 626
קטגוריה:נפטרים ב-682
משטרת ורשה

**משטרת ורשה** (בפולנית: **Policja Warszawska**), רשמית **פיקוד משטרת הבירה** (בפולנית: Komenda Stołeczna Policji) היא יחידה ארגונית של המשטרה הפולנית המכסה את השטח באזור עיר הבירה ורשה ובתשעה מחוזות משנה: גרודזיסק, לגיונובו, מינסקייגו, נובודבורצקי, אוטבוצק, מפיאסצנה, פרוז'קוב, מערב ורשה ו-וולומינסקייגו. המשטרה כפופה ישירות למטה המשטרה הארצית.

כבירת פולין, סידורי הביטחון ייחודיים לעיר. כך למשל, היא מנוהלת על ידי פיקוד בשם פיקוד משטרת הבירה האחראי באופן ישיר לכוחות השיטור, שכפופים ישירות לפיקוד המשטרה הארצית.

החל מה -16 בנובמבר 2017 מפקד משטרת ורשה הוא רב פקד פאוול דוברודז'יי.

מטה משטרת ורשה ממוקם ברחוב נובוליפי 2 בארמון מוסטובסקי.

## היסטוריה
משטרת ורשה הוקמה לראשונה עוד בתקופת האימפריה הרוסית כשפעלה כחלק ממחלקת המשטרה של האימפריה הרוסית. בשנים אלה נוהלה המשטרה על ידי ראש המשטרה הראשי, תפקיד שכונה בשם פוליצמייסטר, שהיה בלעדי לוורשה, מוסקבה וסנקט פטרבורג.

לאחר 1918 אורגן כח המשטרה כגוף עצמאי ומאז פועל ברציפות.

במהלך מלחמת העולם השנייה שיתף פעולה עם הנאצים ולאחר הפיכת פולין לקומוניסטית פעלה המשטרה במסגרת המיליציה העממית.

מאז 1990 המשטרה מנוהלת על ידי פיקוד נפרד בשם **פיקוד משטרת [[עיר בירה|הבירה]]**.

## מבנה
משטרת ורשה מורכבת מ:

## מפקדים
* **2008–2012:** רב פקד אדם מולארז
* **2012–2013:** רב פקד מירוסלב שוסלר
* **2013–2014:** רב פקד דריוש דזיאלו
* **2014–2015:** רב פקד מיכאל דומרדזקי
* **2016–2017:** המפקח רוברט רוברובסקי
* **2017:** המפקח רפאל קוביצקי
** **2017:** מפקח אנדז'יי קראייבסקי (מ-24 באוקטובר ועד 16 בנובמבר 2017, כמחליף לרפאל קוביצקי ששהה בחופשה לאחר התפטרות)
* משנת **2017** פאבל דוברודז'יי

## קישורים חיצוניים

* 

* פיקוד משטרת הבירה, אתר ממשלתי

## הערות שוליים

קטגוריה:ורשה
ורשה
קטגוריה:פולין: חוק ומשפט
ארמון מוסטובסקי

**ארמון מוסטובסקי** הוא ארמון מהמאה ה-18 בוורשה, פולין, ממוקם ברחוב נובוליפיי 2 בעיר, לפני מלחמת העולם השנייה, רחוב פרזיאזד 15. שימש גופים שונים וכיום זהו מטה משטרת ורשה.

## היסטוריה
הארמון נבנה בשנים 65–1762 בסגנון הבארוק עבור הוויוויד של מינסק, יאן אוגוסט הילזן.

בשנת 1795 הפך הארמון לרכושו של תדיאוש מוסטובסקי, דמות בולטת בפולין המהפכנית.

הארמון נרכש על ידי הממשלה ונבנה מחדש בשנים 1823–1824 בסגנון הקלאסי, בעיצובו של אנטוניו קוראזי. הבניין הפך למקום מושבה של ועדת הפנים והמשטרה של פולין הקונגרסאית, ולאולם הופעות של פרידריק שופן.

בשנת 1831 הועבר הארמון לצורכי הצבא הרוסי הקיסרי.

הארמון שופץ בשנת 1920, והוא הפך למקום מושבם של משרדי עירייה שונים. במהלך מלחמת העולם השנייה, בשנת 1944, נהרס על ידי הגרמנים, למעט החזית. לאחר המלחמה, בשנת 1949, נבנה מחדש ארמון מוסטובסקי. כאמור, כיום זהו מושב מטה המשטרה של ורשה.

## ראו גם
* משטרת פולין

## קישורים חיצוניים

* Pałac Mostowskich
* warszawa1939, Pałac Mostowskich

## הערות שוליים

קטגוריה:ורשה: מבנים
קטגוריה:מבנים בפולין שנהרסו במלחמת העולם השנייה
נייט הגדול: יורד מהפסים

**נייט הגדול: יורד מהפסים** (באנגלית: **Big Nate: Flips Out**) הוא רומן בדיוני ריאליסטי מאת הקריקטוריסט האמריקאי לינקולן פירס. הספר הוא החמישי בסדרת הספרים "נייט הגדול". הספר יצא לאור בשנת 2013 על ידי הוצאת הרפר קולניס.

## עלילה
פרנסיס מתעצבן על כך שנייט מבולגן ומכנה אותו רשלן. מאוחר יותר, נייט וחבריו הולכים לישיבת השנה, מופתעים לגלות שהעורכת הרשמית של ספר השנה היא ג'ינה. לאחר מכן, ממנה נייט את פרנסיס כעורך משותף של ספר השנה, גברת היקסון מאשר וג'ינה מתעצבנת על נייט. נייט  מקבל את משרה של הצלם ומתכנן לצלם תמונה מביכה של ג'ינה לאחר שהיא מעלה פוסטר של יום הצילום מחדש, באמצעות תמונת בית הספר המחרידה של נייט. אבל כשנייט מחפש את המצלמה בארוניתו, הוא לא מוצא אותה. פרנסיס מאשים את נייט שאיבד את המצלמה, למרות שנייט מתעקש שהוא לא עשה זאת. כשנייט נרגז הוא חושף שלא בכוונה ששמו האמצעי של פרנסיס "בוטורסט" מול כל בית הספר, וכתוצאה מכך רנדי עושה חרם על פרנסיס בבית הספר. נייט רוצה להיות מסודר כדי שהוא ופרנסיס יוכלו להיות חברים שוב, כך שהוא הולך למהפנט ומבקש ממנו להפנט אותו בשביל שהוא יהיה יותר מסודר. כשנייט מסודר זה מביא לו ציונים טובים יותר, אך מונע ממנו לעשות את התחביבים האהובים עליו. במהלך ארוחת הצהריים, כשנייט רואה שוב את רנדי מציק לפרנסיס על שמו האמצעי, הוא מאבד את העשתונות ותוקף את רנדי. נייט כמעט מנצח בקרב, אבל גברת צ'רוויקי מתערבת ושולחת את נייט למשרד המנהל. לאחר הרצאה של המנהל ניקולס, נייט נפגש עם פרנסיס ומראה לו את הארון הנקי שלו והוא מוצא את המצלמה בפנים. לאחר מכן ניגש ניק ומודה בצחוק שהוא גנב את המצלמה, דידי מקליטה את זה בטלפון שלה, וכתוצאה מכך ניק מושעה למשך שבוע. בעידודה של דידי, נייט ופרנסיס חוזרים להיות שוב חברים. כשדידי מציינת בפני נייט שהוא מלוכלך בגלל המאבק שלו עם רנדי ושלא אכפת לו, נייט מבין שההיפנוט הפסיק לעבוד. כמה ימים אחר כך, בתחרות הטריוויה, נייט לוקח את הניצחון. בזכות הפוביה שלו מחתולים, נייט עונה נכון על השאלה המנצחת, והצוות של נייט מנצח את הצוות של ג'ינה.

## דמויות
הדמויות המופיעות בספר:
* **נייט רייט** - הגיבור הראשי; ילד, ידוע בזכות האגו הגדול שלו.
* **טדי אורטיז** - החבר הכי טוב של נייט,  וידוע במיומנותו בבדיחות אמא ש׳ך. הספר פחות ממוקד בו.
* **פרנסיס באטבי פופ** - חברו הטוב ביותר של נייט, הידוע בזכות האינטליגנציה הגבוהה שלו.
* **צ'אד אפלווייט** - חברו האמין של נייט, מופיע בספר, חבר בצוות טריוויה של נייט.
* **דידי הולוויי** - חברתו של נייט, חברת הציורים. בספר היא מרגלת אחרי רנדי.
* **מרטי רייט** - אביו של נייט, שמשחק גולף וידוע כמכין אוכל מחריד.
* ** ג׳ינה המפיל-טומס** -  הקפטן של נבחרת טריוויה ה"גאונים של ג'ינה" ועורכת ספר המחזור.
* **רנדי בטנקורט** - אחד מהיריבים האחרים של נייט. הבריון בבית הספר. בספר הוא מציק לפרנסיס.
* **גברת גודפרי** - המורה של נייט להיסטוריה.
* **מיס קלרק** - המורה לאנגלית של נייט, מארחת את  תחרות הטריוויה.
* **מר סטייפלס** - המורה למתמטיקה של נייט, בספר. הוא מתאר את שיעורי הבית של נייט כ"מונה ליזה".
* **מר גלווין** - המורה למדע של נייט.
* **אלן רייט** - אחותו הגדולה של נייט.
* **ניק בלונסקי** - גנב המצלמה בספר.

## קבלה
הספר זכה לציון של 4.37 התחלות ב-Goodreads. הסדרה כולה רשמה 117 פעמים ברשימת המוכרים של הניו יורק טיימס, היא כללה את הספר, יחד עם כמה ספרים אחרים בסדרה לעיתים.

## הערות שוליים

קטגוריה:ספרי ילדים ונוער
קטגוריה:ספרי נייט הגדול
מבצע חובק עולם

מבצע **חובק עולם** היה מבצע צבאי בלבנון, שנערך ב-19 בספטמבר 1996, ובו כוח של יחידת אגוז בפיקודו של מפקד היחידה, סא"ל ארז צוקרמן, פשט על ההר סוג'וד, ששימש בסיס פעילות של חזבאללה בדרום לבנון. על המבצע פיקד מפקד החטיבה המזרחית ביק"ל, אל"ם יאיר גולן.

## תכנון המבצע
במסגרת הקו ההתקפי שהוביל אלוף פיקוד הצפון, עמירם לוין, כנגד ארגוני המחבלים בדרום לבנון, יזמו מפקד יק"ל, תא"ל אלי אמיתי, ומפקד החטיבה המזרחית ביחידת הקישור ללבנון, אל"ם יאיר גולן, מבצע לסריקת ההר סוג'וד, ששימש בסיס פעילות לפעילי חזבאללה בדרום לבנון. השטח ההררי התלול והקשה שהיה רווי בסלעים גדולים וצמחייה סבוכה היווה כר נוח לפעילי הארגון לשהות בו, בעמדות מוסוות, לירות ממנו אש מקלעים, מרגמות וטילי נ"ט לעבר מוצבי צה"ל, וכן לצאת ממנו לפעילות חודרת ברצועת הביטחון. למבצע הוקצתה יחידת אגוז, בפיקוד סא"ל ארז צוקרמן, והכוח בפיקודו כלל כמעט את כל צוותי היחידה. קצין המבצעים של פיקוד הצפון, משה תמיר, התנגד למבצע בטענה כי הפעולה אינה מבצע מיוחד אלא התקפה סדורה של גדוד חי"ר, ויש לתכנן ולבצע אותה בהתאם. התנגדותו לא התקבלה ואלוף הפיקוד לוין אישר את המבצע.

## מהלך המבצע
בניגוד למבצעים קודמים המבצע תוכנן ובוצע באור יום. כבר בתחילת המבצע, כאשר נעו מפקדי הכוח לנקודת תצפית נתקל הכוח בפיקוד צוקרמן בפעילי חזבאללה, שהפתיעו אותו ופתחו לעברו באש מטווח קצר. בהיתקלות נפצעו מספר מפקדים, ואף על פי שהכוח הקטן היה מנותק מהכוח העיקרי הוביל צוקרמן מרדף אחר פעילי החזבאללה והרג שניים מהם. במשך יותר משעה ניהלו לוחמי אגוז חילופי אש מטווחים קרובים עם בין עשרים לשלושים פעילי חזבאללה שהתבצרו בהר, והרגו עשרה מהם. במהלך הלחימה סייעו לכוח אגוז פלוגת שריון בפיקוד שאול אבידב, וכוח צנחנים מגדוד 202, בפיקוד הסמג"ד רס"ן אהרון חליוה, שסייע לחלץ את פצועי והרוגי היחידה תחת אש.

לאחר נסיגת כוח אגוז תקפו כוחות תותחנים ומטוסי ומסוקי קרב של חיל האוויר יעדי חזבאללה באזור ג'בל צאפי.

בקרב נהרגו סגן , בן 21 מקדרון, וסמל ראשון , בן 20 מקריית ביאליק, ונפצעו שמונה לוחמים, אחד מהם באורח קשה. אלוף פיקוד הצפון, לוין, אמר לאחר הקרב:
על פועלם בקרב עוטרו צוקרמן ואבידב בצל"ש אלוף.

## לקריאה נוספת
* משה תמיר, **[[מלחמה ללא אות]]**, מערכות, 2005.
* 

## הערות שוליים

קטגוריה:מבצעי צה"ל בדרום לבנון
קטגוריה:המערכה ברצועת הביטחון
קטגוריה:1996 בישראל
קטגוריה:יחידת אגוז
בניין האקדמיה לתעשייה קלה

ממוזער
**בניין האקדמיה לתעשייה קלה** (ברוסית: **Здание Академии легкой промышленности**) הוא שמו של מבנה מינהלי בשדרת סובורוב 50, ברובע המרכזי בעיר סנקט פטרבורג המאכלס את בית הדין לבוררות של סנקט פטרבורג ומחוז לנינגרד ואת מטה משטרת סנקט פטרבורג.

## היסטוריה
המבנה הוקם בשנים 1933–1938 על פי פרויקט של האדריכלים אלכסנדר קריאקוב, ליאוניד פוליאקוב, פאבל אברוסימוב ובהשתתפות אלכסנדר וליקאנוב בסגנון הנאו-קלאסיציזם מודרני בטכניקות של "בארנסיאניות" (סגנון שהתעורר בתקופת ההתלהבות של האדריכלים הסובייטים מצורות אדריכליות כבדות עם אלמנטים מסודרים בולטים) וכמות מינימלית של קישוט, שמקורה ביצירותיו של האדריכל הגרמני פיטר בארנס, בפרט, שעיצב את בניין השגרירות הגרמנית בכיכר איסק הקדוש, בסנקט פטרבורג.

בניין האקדמיה הוא אחד הבולטים בשדרת סובורוב ומהווה את נקודת הציון העיקרית.

ההיסטוריה של הבניין קשורה לפעילותם של ארגונים שתרמו תרומה רבה לפיתוח צוללות ולחיזוק יכולת ההגנה של המדינה במשך כמה עשורים. כך למשל, ב-19 בספטמבר 1941 עקב פשיטה של מטוסי אויב על בניין האקדמיה לתעשייה הקלה, שם שכן בית החולים מספר 28 במהלך מלחמת העולם השנייה, התרחשה שרפה שהובילה למספר רב של קורבנות. זה היה אחד המקרים הראשונים של הרוגים המוניים כתוצאה מפשיטות הפצצה בלנינגרד הנצורה. בשנת 1995, על חזית הבניין הופיע לוח זיכרון גרניט, שתוכנן על ידי האדריכל מ. מנטורוב, עם הטקסט: "לזכרם הנעלה של הפצועים, החולים והרופאים של בית החולים, שמתו באופן טרגי בבניין זה ב-19 בספטמבר 1941 במהלך פשיטה של מטוסי אויב".
ממוזער|לוח הזיכרון בחזית המבנה.
ב-31 בדצמבר 1932 אושרה "התוכנית לעיצוב המבנה עבור האקדמיה לתעשייה הקלה בלנינגרד על שם קירוב", המכילה גם מידע על הרכב מוסד זה. באקדמיה היו מחלקות במשרה מלאה וערב הכוללות 6 פקולטות: כימיה, טקסטיל, דפוס, הנעלה מעור, צריכה כללית ושיווק ואוכל. בתחילה תוכנן המבנה שיוקם ברחוב דוברוליובובה בעיר. עם זאת, אגף התכנון של העירייה תיקן את סוגיית מיקום המבנה והוחלט לבנותו על אדמה זו.

בהחלטה של נשיאות הוועדה העירונית משנת 1930, הוקמה האקדמיה לתעשייה קלה במטרה להכשיר מהנדסים לתעשיות הטקסטיל, הבגדים, ההנעלה והעור. היה זה מוסד להשכלה גבוהה למטרות מיוחדות, שתפקידו העיקרי היה הכשרת צוות מנהלי לגופים כלכליים במפעלי המדינה.

בנובמבר 1940 חוסלה האקדמיה ובינואר 1941 ישיבה של הוועדה העירונית של לנינגרד הנפיקה צו מטעם המפקח העממי על העברת הרכוש לאחריות מכון הטקסטיל של לנינגרד ולמכללת הטקסטיל בעיר.

בספטמבר 1941, עם תחילת המצור על לנינגרד, נפתח בית החולים לפינוי מספר 28 בבניין האקדמיה.

במהלך המצור ניזוק הבניין ופרויקט שחזור הבניין יצא לדרך בשנת 1955 ובוצע על ידי בית המלאכה לאדריכלות ותכנון מספר 5 בהנחיית האדריכלים י. לוינסון וא. פומינה. הפרויקט הושלם עבור חניכץ מכון מחקר מרכזי אקדמאי על שם קרלוב. המכון היה ארגון המחקר המוביל והמוביל של ענף בניית הספינות במדינה וסיפק רעיונות לפיתוח ציי הסוחר והצבא, תכנון ובנייה של אוניות וצוללות.

לאחר התפרקות ברית המועצות התמקמו בו גופי השיטור של העירייה והוא משמש את גופי המשטרה של העיר.

## קישורים חיצוניים

*הבניין באתר מינהל העיר סנקט פטרבורג

קטגוריה:סנקט פטרבורג: מבנים
פורד פלקון XF

**פורד פלקון XF** (באנגלית: **Ford Falcon XF**, קרוי גם: **Ford Fairmont XF**) היא מכונית משפחתית גדולה מתוצרת יצרנית הרכב **Ford Australia** , חברת בת של **[[פורד]]** אשר יוצרה בין השנים 1988–1984 באוסטרליה

## תצורות
* 4 דלתות - סדאן (בתצורות : 5 נוסעים (2+3), 6 נוסעים (3+3, בדגמים שמוט ההילוכים מוקם מתחת לגלגל ההגה).
* 5 דלתות - סטיישן.
* 2 דלתות - מסחרית.
* 2 דלתות - טנדר ("Falcon Utility").
* 4 דלתות - לימוזינה (בסיס גלגלים מוארך)

## "פורד פלקון XF"

* יוצרו 278,101 יחידות.
* דגמי "פורד פלקון XF" סדאן 4 דלתות, וסטיישן יוצרו בין אוקטובר 1984 - פברואר 1988.
* דגמי "פורד פלקון XF" מסחרית ו-טנדר ("Falcon Utility") יוצרו מאוקטובר 1984 - מרץ 1993
* מנוע קדמי.
* מנוע בנזין.
* סוג הנעה: הנעה אחורית.
* דגמי "פורד פלקון XF" שירתו כאמבולנסים באוסטרליה.
* תאוצה בין 0–97 קמ"ש היא 12.1 שניות (דגם מנוע 4.1 ליטר שנבנה עם מערכת אספקת הדלק בשיטת המאייד המכני)
* תאוצה בין 0–97 קמ"ש היא 9.5 שניות (דגם מנוע 4.1 ליטר שנבנה עם מערכת אספקת הדלק בשיטת מערכת הזרקת דלק)
## תמונות

קובץ:1986-1988 Ford XF Falcon GL sedan 01.jpg | "פורד פלקון XF דגם "GL"
קובץ:1984-1986 Ford XF Falcon S sedan 02.jpg | "פורד פלקון XF" דגם "S"
קובץ:1985 Ford Falcon (XF) Silver Anniversary sedan (16211941200).jpg | "פורד פלקון XF", שנת 1985
קובץ:1984-1986 Ford XF Falcon S sedan 01.jpg | "פורד פלקון XF", דגם "S"
קובץ:1985 Ford Fairmont (XF) Ghia sedan (2015-07-15) 02.jpg | "פורד Fairmont XF" דגם "S", שנת 1985
קובץ:1986-1988 Ford XF Falcon GL limousine (retired taxi) 02.jpg | "פורד פלקון XF" דגם "GL" - לימוזינה
קובץ:1986-1988 Ford XF Falcon GL limousine (retired taxi) 01.jpg | "פורד פלקון XF" דגם "GL" - לימוזינה
קובץ:Ford Falcon S Stationwagon.jpg | "פורד פלקון XF" דגם "S" - סטיישן
קובץ: Ford Falcon S Stationwagon (2).jpg| "פורד פלקון XF" דגם "S" - סטיישן
קובץ:1988-1990 Ford XF Falcon utility 02.jpg | "פורד פלקון XF" - טנדר
קובץ:1991 Ford Falcon GL (XF) (35920535533).jpg | "פורד פלקון XF", שנת 1991 - טנדר
קובץ: 1990 Ford Falcon (XF) panel van (25783962081).jpg| "פורד פלקון XF", שנת 1990 - מסחרית
קובץ:1990 Ford XF Falcon Panel Van 01.jpg | "פורד פלקון XF", שנת 1990 - מסחרית



קובץ: 1985 Ford XF Falcon GL ambulance (5620521484).jpg| "פורד פלקון XF" דגם "GL" - אמבולנס
קובץ:1985 Ford XF Falcon GL ambulance (5619935547).jpg | "פורד פלקון XF" דגם "GL" - אמבולנס
קובץ:Ford XF Falcon GL ambulance (5341330104).jpg | "פורד פלקון XF" דגם "GL" - אמבולנס


## ראו גם
* פורד
* פורד פלקון
* פורד פלקון XP
* פורד פלקון XG
* פורד פלקון ED

## קישורים חיצוניים

* 
* 

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:לימוזינה
XF
קטגוריה:דגמי מכוניות שהושקו ב-1984
קטגוריה:כלי רכב המיוצרים באוסטרליה
בום בום

**בום בום** הוא פזמון שכתב יוש גרנות, ללחן עממי, ביצע השאם מסאלחה ויצא לאור בשנת 1990.

## רקע
את השיר, המבוצע בסגנון המוזיקה המזרחית, הוציא לאור הזמר הערבי-ישראלי השאם מסאלחה. יוש גרנות כתב אותו על פוליטיקאים שעסוקים בדיבורים ובהבטחות.

השיר היה ללהיט בתקופת יציאתו.

## גרסאות כיסוי
הזמר דודו יסמין ביצע לשיר גרסת כיסוי, וכך גם הזמר הישראלי-טורקי אג'אר. הזמר מוטי טקה הוציא את השיר "בום בום" המבוסס על השיר.

## הערות שוליים

קטגוריה:שירי מחאה בעברית
שדרות סובורוב (סנקט פטרבורג)

ממוזער|בית 41
**שדרת סובורוב** (**סובורובסקי פרוספקט** - **Суво́ровский проспе́кт**) היא אחת השדרות הגדולות בסנקט פטרבורג, העוברת מפרוספקט נבסקי לכיכר הדיקטטורה הפרולטרית.

מספרי הבתים מתחילים מכיוון פרוספקט נבסקי. נמצאת ברובע המרכזי בעיר ואחד המבנים הבולטים בו הוא בניין האקדמיה לתעשייה קלה, המשמש כמושב בית הדין העירוני לבוררות וכמטה משטרת העיר.

## היסטוריה
השדרה נבנתה באמצע המאה ה-18 והחל מחצר הפילים, הממוקם באתר של מלון אוקטיברסקאיה המודרני. הקטע שבין רחובות סובייטסקאיה השנייה והתשיעית נקרא **רחוב סלונובאיה** (רחוב הפילים), וחלק מהשדרה מרחוב סובייטסקאיה התשיעי ועד מכון סמולני נקראה **רחוב קונוגווארדיסקאיה** - ובמשך זמן מה הוא נקרא **[[רחוב לאפונסקאיה|רחוב פשצ'אני]]**. בשנת 1880 שולבו רחובות אלה לרחוב אחד, רחוב הפילים. מריו פראץ היה אירוני לגבי השם הזה: "אחד הרחובות בלנינגרד נקרא שדרת הפילים או משהו כזה, מכיוון שפעם התגוררו שם פילים, ששוכנו שם על ידי יקטרינה השנייה באותם ימים בהם היה פארק ואז הפילים נכחדו, אך בבירור הותירו עקבות מהגזע שלהם, מכיוון שלרוב הנשים יש טפרים ועגלים חסרי פרופורציה."

בשנת 1900, הכביש המהיר התחבר לפרוספקט נבסקי ושמה של השדרה שונה ל**סובורובסקי פרוספקט**. במאה שנה למותו של אלכסנדר סובורוב בבניין האקדמיה של המטה הכללי (בניין 32, שנבנה בשנים 1900–1901, על ידי האדריכל א. א. פון גוגן והמהנדס א. א. ודינאפין), נוצר מוזיאון זמני, שהועבר בשנת 1904 לבניין מיוחד שנבנה עבורו ברחוב קירוכניה, 43. משנת 1923 עד 1944 נקרא בשם **שדרת המועצה**, מכיוון שהוביל למכון סמולני, שם שכנה מועצת פטרוגרד (לנינגרד); רחובות חג המולד, שחצו את השדרה נקראו רחובות סובייטים.

## קישורים חיצוניים

## הערות שוליים

קטגוריה:סנקט פטרבורג: רחובות